Härenstam er utdannet ved Vestlandets Kunstakademi i Bergen 1992–1996 og Städelsschule, Staatliche Hochschule für Bildende Künste i Frankfurt am Main 1995. Han har siden arbeidet med blant annet videokunst (kortfilmer), installasjoner, skulpturer, gjerne i tre, og tresnitt. Han har deltatt på en mengde kollektivutstillinger rundt om i verden og hatt flere egne separatutstillinger i Norden og Tyskland. Tresnittene har blant annet blitt vist på Høstutstillinga og på separatutstillinger i Galleri Norske Grafikere, Art-Claims-Impulse Contemporary Fine Arts i Berlin og Luleå Konsthall. De er innkjøpt av Nasjonalmuseet, Utenriksdepartementet, Luleå Kommunale Kunstsamlinger og andre. I 2013 ble hans kortfilm Rekonstruksjon nominert til Amandaprisen i kategorien for beste kortfilm.